# Ahmose

### Wikipedia

Ahmose hieroglyfein
syntymänimi

Ahmose Kuusta syntynyt
valtaistuinnimi

Nebpehtyra Ra-jumala on voiman herra

Ahmose oli ensimmäinen Uuden valtakunnan faarao ja hän myös perusti 18. dynastian. Hän hallitsi vuosina 1550-1525 eaa. Kuningatar Aahotep toimi mahdollisesti Ahmosen kanssahallitsijana hallintokauden alkuvuosina.

Ahmosen isä oli faarao Taa II ja hänen äitinsä kuningatar Aahotep. Hänen päävaimonsa oli Ahmose-Nefertari, jonka kanssa hän sai 4 tytärtä. Nuorimmat Merytamen ja Satamen kuolivat nuorina, kolmannesta tuli kuningatar Aahotep II ja neljäs, Satkames, kuoli noin 30 vuotiaana. Poikia heillä oli 3, joista vanhin, Siamen, kuoli nuorena, toisesta ei ole tietoa ja kolmannesta tuli faarao Amenhotep I. Lisäksi Ahmosella oli sivuvaimojensa Kasmutin ja Inhapin kanssa ainakin kaksi tytärtä, Tair ja Henttameh, sekä mahdollisesti Ahmose, jonka äidistä ei ole varmaa tietoa.

Ahmosen hallituskausi koostui pääasiassa Hykso-valloittajia vastaan taistelemisesta, jossa hän lopulta onnistuikin ja sai ajettua Hyksot pois Egyptistä, mutta menetti taisteluissa isänsä ja veljensä. Hän liitti myös Nubian ja Palestiinan takaisin osaksi Egyptiä, luoden näin pohjan Uuden valtakunnan kukoistukselle.

Ahmose haudattiin todennäköisesti Dra Abu el-Nagan alueelle Thebaan, mutta haudan tarkka olinpaikka ei ole tiedossa. Hänen muumionsa löytyi kuitenkin vuonna 1881 löydetystä muumiokätköstä ja sitä säilytetään nykyään arkkuineen Kairon museossa.

Haettu osoitteesta http://fi.wikipedia.org../../../a/h/m/Ahmose.html

Luokka: Egyptin faaraot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Česky
- Deutsch
- English
- Español
- Français
- Italiano
- עברית
- Lietuvių
- Nederlands
- Polski
- Português
- Русский
- Slovenčina
- Svenska
- 中文